**П Р А В И Л А**

**ЗА ОРГАНИЗИРАНЕ И ПРОВЕЖДАНЕ НА УЧЕНИЧЕСКИТЕ ИГРИ**

 **ЗА УЧЕНИЦИ ОТ І ДО ХІІ КЛАС ПРЕЗ УЧЕБНАТА 2025/2026 ГОДИНА**

**София, 2025 г.**

**Съдържание**

Общи изисквания …...………………………………………………………………………………..… 3

Раздел І. Етапи на провеждане ……………………………………………………………………........ 4

Раздел ІІ. Право на участие ………………………………………………………………………..……7

Раздел ІІІ. Документи за участие …………………………………………………………………..….. 8

Раздел ІV. Заявки за участие ………………………………………………………………………..…. 9

Раздел V. Заявки за организиране и провеждане на финалните състезания …………………….… 10

Раздел VІ. Ръководство и организация ………………………………………………….…………… 10

Раздел VІІ. Класиране и награди ……………………………………………………………………... 14

Раздел VІІІ. Финансови условия …………………………………………………………………….... 15

Раздел ІХ. Изисквания за провеждане на състезанията по спортове …………………………..……16

Раздел Х. Система за провеждане на финалните състезания ……………………………….….…… 18

* Приложение № 1 – Таблица за минималните хонорари на съдиите и длъжностните лица обслужващи състезанията, включени в Ученическите игри;
* Приложение № 2 – Заявка за организиране и провеждане на финални състезания;
* Приложение № 3 – Протокол за крайно класиране от Ученическите игри за 2025/2026 г.;
* Приложение № 4 – Справка за участниците в общински, областни, зонални и финални състезания от Ученическите игри за ученици от І до ХІІ клас за 2025/2026 г.;
* Приложение № 5 към заповед на директора на училището със списък на отбора;
* Приложение № 6 – Заявка за участие или отказ от участие.

 **ОБЩИ ИЗИСКВАНИЯ**

 Ученическите игри са основна изява в областта на ученическия спорт. Те са част от държавната политика, насочена към насърчаване на учащите към физическа активност, занимания със спорт, създаване на условия за развитие на индивидуалните способности и мотивация за спортно усъвършенстване и изява на учениците.

 Настоящите Правила се издават на основание чл. 16, ал. 1 от Наредба № 24 от 5.11.2019 г. за условията и реда за организиране и провеждане на тренировъчна и състезателна дейност на децата и учениците извън учебния план (обн. ДВ, бр. 90 от 2019 г., изм. и доп. бр. 42 от 2021 г., изм. бр. 58 от 2022 г.) в съответствие с Националния спортен календар на Министерството на образованието и науката (МОН) за учебната 2025/2026 година.

 Мотивирани предложения за промяна в Правилата се внасят в Министерството на младежта и спорта и се утвърждават от министъра на младежта и спорта след съгласуване с министъра на образованието и науката.

 Правилата уреждат условията и реда за организирането и провеждането на Ученическите игри за ученици от І до ХІІ клас през учебната 2025/2026 година.

1. Организирането и провеждането на Ученическите игри създават условия за:

 1.1. Практикуване на спорт, сформиране и изява на училищни отбори чрез доброволно участие в организирани форми на спортно-състезателна дейност.

 1.2. Определяне на училищни отбори за участие в международни състезания **–** Световни ученически първенства, организирани от Международната федерация за ученически спорт (ISF) по спортовете, включени в програмата на Ученическите игри.

 1.3. Осъществяване на мерките за закрила на деца с изявени дарби в областта на спорта в съответствие с Наредба за условията и реда за осъществяване на закрила на деца с изявени дарби.

2. Състезанията от Ученическите игри се провеждат в 4 възрастови групи, в 4 етапа:

 - момчета и момичета І-ІV клас;

- момчета и момичета V-VІІ клас;

 **-** юноши и девойки VІІІ-Х клас;

 - юноши и девойки ХІ-ХІІ клас.

3. Видовете спорт във всички етапи на Ученическите игри за съответните възрастови групи са:

* за момчета и момичета І-ІV клас – шахмат;
* за момчета и момичета V-VІІ клас **–** баскетбол, волейбол, хандбал, футбол 7, тенис на маса, бадминтон, лека атлетика и шахмат;
* за юноши и девойки VІІІ-Х клас и ХІ-ХІІ клас - баскетбол, волейбол, хандбал, футбол 7, тенис на маса, бадминтон, лека атлетика и шахмат;

**I. ЕТАПИ НА ПРОВЕЖДАНЕ**

**1. Първи етап:** Вътрешноучилищни и общински състезания (за гр. София – районни)

 **до 01.02.2026 г.**

Участват училищни отбори по вид спорт за съответната възрастова група.

* 1. Вътрешноучилищните състезания се провеждат от учителите по физическо възпитание и спорт и/или от треньорите по вид спорт по чл. 11, ал. 3 от Наредба № 24 от 5.11.2019 г. за условията и реда за организиране и провеждане на тренировъчна и състезателна дейност на децата и учениците извън учебния план, при условия и ред, определени от директора на съответното училище.
	2. Общински състезания:

Датите и местата за общинските състезания се определят от съответните общини.

Общинските администрации уведомяват директорите на училищата за датите, времето и мястото за провеждане на състезанията по видовете спорт.

* 1. При възникнали непредвидени обективни обстоятелства и невъзможност за провеждане на вънрешноучилищните и общински състезания в срок, се допуска промяна на датите и удължаване на срока на провеждане на състезанията по решение на общинските администрации до края на втория срок на учебната 2025/2026 година за всяка възрастова група.
	2. За извършените промени и актуалните дати за провеждане на състезанията общинските администрации уведомяват писмено началника на съответното РУО на територията, на която се намира общината.
	3. Директорите на училища подават заявки до съответните общини (райони за гр. София) за участието на училищните отбори – победители във вътрешноучилищните състезания по съответните видове спорт.

**2. Втори етап**: Областни състезания

**–** момчета и момичета І-ІV клас **до 05.04.2026 г.**

 **–** момчета и момичета V-VІІ клас **до 19.04.2026 г.**

– юноши и девойки VІІІ-Х клас **до 19.04.2026 г.**

– юноши и девойки ХІ-ХII клас **до 15.03.2026 г.**

Участват училищните отбори, общински първенци по отделните видове спорт.

За гр. София **–** училищните отбори, районни първенци, сформират 6 групи.

При заявено участие на четири отбора, се допуска провеждане на състезанията с елиминации, след решение на техническата конференция при съгласие на всички участващи отбори.

**3. Трети етап:** Зонални състезания

**–** момчета и момичета І-ІV клас **до 26.04.2026 г.**

 **–** момчета и момичета V-VІІ клас **до 17.05.2026 г.**

 – юноши и девойки VІІІ-Х клас **до 24.05.2026 г.**

 – юноши и девойки ХІ-ХII клас **до 05.04.2026 г.**

Участват училищните отбори - областни първенци по видовете спорт /независимо дали са отбор домакин на финален етап/, за гр. София – победителите от 6-те групи.

3.1. Състезанията по спортовете баскетбол, волейбол, тенис на маса, бадминтон, лека атлетика и шахмат, се провеждат в един ден.

3.2. За спортовете баскетбол и волейбол - ако в зоната участват четири отбора областни първенци се играе с елиминации след изтеглен жребий на техническата конференция, ако в зоната участват три отбора областни първенци, се играе по системата „всеки срещу всеки“.

3.3. При ограничен брой заявки за състезанията в София-град се допуска сливане на областен и зоналния етап, като за всички спортове участват отборите – районни първенци.

|  |  |  |
| --- | --- | --- |
| І | Зона |  Монтана, Видин, Враца; |
| ІІ | Зона |  Плевен, Ловеч, Габрово, Велико Търново; |
| ІІІ | Зона |  Русе, Търговище, Разград, Силистра; |
| ІV | Зона |  Варна, Шумен, Добрич; |
| V | Зона |  Стара Загора, Хасково, Кърджали; |
| VІ | Зона |  Бургас, Ямбол, Сливен; |
| VІІ | Зона |  Пловдив, Пазарджик, Смолян; |
| VІІІ | Зона |  Софийска област, Перник, Кюстендил, Благоевград; |
| ІХ | Зона |  София-град |

 3.4. За определяне на участниците във финалните състезания по **хандбал** победителите от зоните играят допълнителен кръг за определяне на финалисти при следния регламент:

Победител І зона срещу победител ІІ зона;

 Победител ІII зона срещу победител IV зона;

 Победител V зона срещу победител VI зона;

 Победител VІI зона срещу победител VIІІ зона.

 3.5. Областните и зоналните състезания по футбол 7 се провеждат в съответствие с Наредбата за първенствата и турнирите по футбол в системата на Българския футболен съюз (БФС) и със съдействието на структурите му в следните зони:

І зона – **северозападна:** участват отбори **–** първенци от областите Велико Търново, Плевен, Монтана, Видин, Враца, Ловеч и Габрово;

II зона – **североизточна:** участват отбори **–** първенци от областите Варна, Силистра, Разград, Търговище, Шумен, Добрич и Русе;

III зона – **югозападна:** участват отбори **–** първенци от областите Софийска област, Благоевград, Перник, Кюстендил и Пазарджик;

IV зона – **югоизточна:** участват отбори **–** първенци от областите Пловдив, Хасково, Кърджали, Смолян, Бургас, Ямбол, Сливен и Стара Загора;

V зона – **град София:** участват отборите, победители в 6-те групи.

3.6. В срок до 1.12.2025 г. Българска асоциация спорт за учащи (БАСУ) предоставя на Министерството на младежта и спорта (ММС) и публикува на интернет страницата си списък на спортните клубове, определени за организатори на областните и зоналните състезания с данни за контакт.

3.7. **Датите и местата** за провеждане на областните и зоналните състезания се определят от експертите на ММС за административните области, експертите по физическо възпитание и спорт в регионалните управления на образованието (РУО) и представителите на спортни клубове, на които са възложени организацията и провеждането на състезанията.

3.8. Датите и местата за провеждане на областните и зоналните състезания се публикуват на интернет страницата на БАСУ в срок от най-малко три дни преди провеждане на първото състезание/среща.

3.9. Началникът на РУО, на територията, на която се намира училището, информира директорите на съответните училища за датите и местата за провеждане на областните и зоналните състезания.

3.10. В случай на настъпили непредвидени обстоятелства, които налагат промяна на датите и местата за провеждане на областните и зоналните състезания, БАСУ публикува нови дати/места и информация за настъпилите промени. Спортните клубове, организатори на състезанията, информират началника на РУО и директорите на училищата, за които се отнася промяната.

**4. Четвърти етап:** Финални състезания

 **09 - 10.05.2026 г. 28 - 31.05.2026 г. 04 - 07.06.2026 г. 23 - 26.04.2026 г.**

|  |  |  |  |  |
| --- | --- | --- | --- | --- |
| **ВИД СПОРТ** | **І – ІV клас** | **V – VІІ клас** | **VІІІ-Х клас** | **ХІ – ХІІ клас** |
| **БАСКЕТБОЛ** | - | 28 - 31.05.2026 г. | 04 - 07.06.2026 г. | 23 - 26.04.2026 г. |
| **ВОЛЕЙБОЛ** | - | 28 - 31.05.2026 г. | 04 - 07.06.2026 г. | 23 - 26.04.2026 г. |
| **ФУТБОЛ 7** | - | 28 - 31.05.2026 г. | 04 - 07.06.2026 г. | 23 - 26.04.2026 г. |
| **ХАНДБАЛ** | - | 29 - 31.05.2026 г. | 05 - 07.06.2026 г. | 24 - 26.04.2026 г. |
| **ТЕНИС НА МАСА** | - | 29 - 31.05.2026 г. | 05 - 07.06.2026 г. | 24 - 26.04.2026 г. |
| **БАДМИНТОН** | - | 29 - 31.05.2026 г. | 05 - 07.06.2026 г. | 24 - 26.04.2026 г. |
| **ЛЕКА АТЛЕТИКА** | - | 30 - 31.05.2026 г. | 06 - 07.06.2026 г. | 25 - 26.04.2026 г. |
| **ШАХМАТ** | 09 - 10.05.2026 г. | 30 - 31.05.2026 г. | 06 - 07.06.2026 г. | 25 - 26.04.2026 г. |

4.1. Във финалните състезания по съответния вид спорт участват училищните отбори зонални първенци и училищният отбор от общината домакин.

4.2. В случай че училищен отбор зонален първенец е възпрепятстван да участва във финалните състезания или е отбор домакин, класиран на първо място в зоната, във финалните състезания участва класиралият се на второ място училищен отбор в същата зона, а при невъзможност от негова страна, третият класирал се в зоната или областния първенец на областта, от която е града домакин. При техен отказ от участие се прави служебен жребий между всички класирали се на второ място отбори от останалите 8 зони за определяне на участника във финалите.

4.3. В случай на отказ от участие във финалните състезания в 3-дневен срок след приключване на зоналните състезания директорът на училището изпраща мотивиран отказ съгласно Приложение № 6 до началника на РУО, кмета на общината, на територията, на която се намира училището, БАСУ и клуба, организиращ и провеждащ финалното първенство.

 4.4. Финалните състезания по футбол 7 и хандбал се провеждат с шест отбора. Участват отборите, класирали се на първо място от горепосочените зони за двата спорта, отборът първенец на град София по хандбал и отборът на населеното място, домакин на финалните състезания.

 4.5. БАСУ публикува на интернет страницата си списък на спортните клубове, на които е възложено организирането и провеждането на финалните състезания, с данни за контакт.

II. ПРАВО НА УЧАСТИЕ

Право на участие в състезанията от Ученическите игри имат ученици във формите на обучение, съгласно чл. 106, ал. 1 от Закона за предучилищното и училищното образование, с изключение на задочна и вечерна:

1. Записани и обучаващи се в съответното училище и клас на обучение от началото на учебната 2025/2026 година или преместени до първия учебен ден на втория срок:

- момчета и момичета І-ІV клас **–** родени от 01.01.2015 г. до 31.12.2019 г.

- момчета и момичета V-VІІ клас **–** родени от 01.01.2012 г. до 31.12.2015 г.

**-** юноши и девойки VІІІ-Х клас **–** родени от 01.01.2009 г. до 31.12.2012 г.

 **-** юноши и девойки ХІ-ХІІ клас **–** родени от 01.01.2007 г. до 31.12.2009 г.

 **При определяне на възрастовата група на учениците водещ е класът на обучение!!!**

 2**. Един ученик има право да участва във всеки отделен етап на Ученическите игри само в един вид спорт и само в една възрастова група – тази, към която принадлежи, или в следваща по-горна възрастова група с медицинско разрешение. За учениците от І-ІV клас е допустимо участие в по-горна възрастова група само по вида спорт шахмат.**

 3. Нямат право на участие ученици, **родени преди 01.01.2007 г. и** **след 31.12.2019 г.**

4. Нямат право на участие във всички етапи на Ученическите игри учениците от спортните училища.

**III. ДОКУМЕНТИ ЗА УЧАСТИЕ**

1. Заповед на директора за определяне на педагогическите специалисти от училището -участник в Ученическите игри, ръководители на отборите по вид спорт, с приложен списък на отбора по образец - Приложение № 5 към Правилата, неразделна част от заповедта – съдържащ трите имена, дата и година на раждане, клас на обучение на ученика. Заповедта се подписва от директора и се заверява с печата на училището. Копие на заповедта, с приложения списък се предава на главния ръководител на състезанието и е неразделна част от протокола.

2. Ученическа карта или друг документ, удостоверяващ, че детето е ученик в съответния клас през 2025/2026 г., генериран от Националната единна информационна система за предучилищно и училищно образование (НЕИСПУО).

3. Документ за предсъстезателен физикален медицински преглед, извършен не по-рано от 72 часа преди състезанието съгласно чл. 17, ал. 3 и/или ал. 5 от Наредба № 24 от 5.11.2019 г. за условията и реда за организиране и провеждане на тренировъчна и състезателна дейност на децата и учениците извън учебния план по образец съответно Приложение № 1 към чл. 17, ал. 4 и/или Приложение № 2 към чл. 17, ал. 6 от Наредбата. Медицинските прегледи по Приложение № 2 могат да бъдат обезпечени със средства, осигурени по одобрен проект на училището по ПМС № 46/19.03.2020 година за определяне на минимални диференцирани размери на паричните средства за физическа активност, физическо възпитание, спорт и спортно-туристическа дейност на деца и учащи в институции в системата на предучилищното и училищното образование и във висшите училища.

4. Застрахователна полица „Злополука”, индивидуална или групова, с приложен към нея списък, заверен от застрахователя или директора на училището с включен вид спорт.

5. Документите са задължителни за всички етапи на игрите.

6. При нарушения на изискванията по т. 1-4 на този раздел се налагат следните санкции:

**–** отборът не се допуска до участие;

**–** при нередовен състезател в спортните игри същият се отстранява и се присъждат служебни загуби за срещите, в които е участвал, а при индивидуалните спортове – състезателят се декласира;

**–** при непълни документи главният ръководител може да разреши набавянето им до започване на състезанието;

**–** при непълни и нередовни документи към момента на започване на състезанието главният ръководител отстранява отбора/състезателя от участие в състезанията;

7. Във всички случай на констатирано нарушение (напр. включен състезател от по-горна възрастова група при по-малките) и подадени неверни данни в Приложение № 5 от директора на училището, отборът губи право на участие и класиране в състезанието за съответния етап на Ученическите игри за учебната 2025/2026 г.

 8. При установени нарушения на разделите за документи и заявките за участие организаторите /общини, клубове/, на които е възложено организирането и провеждането на състезанията, писмено уведомяват БАСУ, началника на РУО и директора на съответното училище в срок до 3 дни от датата на установеното нарушение.

**IV. ЗАЯВКИ ЗА УЧАСТИЕ**

Заявките за участие във всички етапи на състезанията от Ученическите игри или за мотивиран отказ от участие се подават чрез изпращане на попълнено Приложение № 6, както следва:

1. **ОБЩИНСКИ СЪСТЕЗАНИЯ:**
	1. Заявки за участие или отказ от участие се подават от директорите на училища до съответната общинска администрация.
	2. Информацията за отказ от участие се изпраща в 5-дневен срок преди провеждане на състезанието.
2. **ОБЛАСТНИ СЪСТЕЗАНИЯ:**
	1. Заявки за участие се подават от специалистите в общинските администрации до клубовете, на които са възложени организацията и провеждането на състезанията.
	2. В случай на отказ от участие в областния етап на УИ в 5-дневен срок след приключване на общинските състезания по вида спорт, директорът на училището изпраща мотивиран отказ съгласно Приложение № 6 до началника на РУО, общината и клуба, организиращ и провеждащ областното първенство.
	3. Спортният клуб, който организира и провежда областното състезание уведомява училищата за конкретната дата, място и начален час на провеждане на техническата конференция не по-късно от 7 дни преди провеждането на състезанието.
3. **ЗОНАЛНИ СЪСТЕЗАНИЯ:**
	1. Заявки за участие се подават от директорите на класираните училищни отбори – областни първенци по вида спорт до клубовете, които ще организират и провеждат състезанията, с копие до началника на РУО. В случай на отказ от участие в зоналния етап на УИ в 3-дневен срок след приключване на областните състезания по вида спорт директорът на училището изпраща мотивиран отказ съгласно Приложение № 6 до клуба, организиращ и провеждащ зоналното първенство, с копие до началника на РУО.
	2. Спортният клуб, който организира и провежда зоналното състезание уведомява за конкретната дата, място и начален час на провеждане на техническата конференция не по-късно от 5 дни преди провеждането на състезанието.
4. **ФИНАЛНИ СЪСТЕЗАНИЯ:**

4.1. Заявки за участие се подават от директорите на класираните училища до:

- Клубовете, на които са възложени организацията и провеждането на състезанията по вид спорт, не по-късно от **10 (десет) дни преди началната дата на провеждането им.**

- БАСУ, адрес: гр. София - 1142, бул. "Васил Левски" № 75, е-mail:**basu\_07@abv.bg**.

4.2. В случай на отказ от участие във финалните състезания в 3-дневен срок след приключване на зоналните състезания директорът на училището изпраща мотивиран отказ съгласно Приложение № 6 до началника на РУО, кмета на общината, на територията, на която се намира училището, БАСУ и клуба, организиращ и провеждащ финалното първенство.

**V. ЗАЯВКИ ЗА ОРГАНИЗИРАНЕ И ПРОВЕЖДАНЕ НА ФИНАЛНИТЕ СЪСТЕЗАНИЯ**

1. Заявки за организиране и провеждане на финалните състезания по образец (Приложение № 2) се подават до БАСУ от спортните клубове - нейни членове или други спортни клубове, членове на лицензирани спортни федерации по вид спорт в срок до **25.02.2026 г.**

2.Градовете – домакини се утвърждават от УС на БАСУ.

3. Председателят на БАСУ предоставя на МОН и ММС решението на УС на БАСУ с мотивирано предложение за одобряване на градовете, които са утвърдени за организиране и провеждане на финалните състезания от Ученическите игри в срок до **10.03.2026 г**.

4. Към решението на УС на БАСУ се прилага копие на заявките на спортните клубове, определени за организатори на финалните състезания.

**VI. РЪКОВОДСТВО И ОРГАНИЗАЦИЯ**

1. Организирането и провеждането на областен, зонален и финален етап от Ученическите игри се осъществява въз основа на проект на БАСУ, който съдържа мотивирано предложение относно организацията на състезанията, финансова обосновка на необходимите разходи за всеки етап, предложение за спортни клубове, които да организират и проведат състезанията от трите етапа и подробен финансов план за всеки етап.
2. Проектът по т. 1 се внася в деловодството на ММС в срок до 01.12.2025 г.
3. В случай че БАСУ не внесе проекта по т. 1 в срок организацията и провеждането на състезанията от Ученическите игри, може да се възложи на друга спортна организация, отговаряща на изискванията на Закона за физическото възпитание и спорта.
4. БАСУ и спортните клубове, на които е възложено организирането и провеждането на състезанията от областния, зоналния и финалния етап на Ученическите игри, създават условия за опазване на реда, сигурността и безопасността на участниците, както и медицинско осигуряване.
5. Контролът при провеждане на състезанията от Ученическите игри се осъществява от ММС и МОН.
6. Организацията и координацията на общинските състезания от Ученическите игри се осъществяват от съответната община със съдействието на БАСУ, българските спортни федерации (БСФ) и БФС.
7. Организацията и координацията насъстезанията от областния, зоналния и финалния етап на Ученическите игри се осъществяват от БАСУ със съдействието на общините в Република България, БСФ и БФС.
8. БАСУ и спортните клубове, провеждащи състезанията в областния, зоналния и финалния етап, осигуряват:
* главно ръководство;
* със съдействието на регионалните съдийски комисии осигуряват: съдии и секретари;
* медицински персонал;
* охрана;
* помощен персонал, обслужващ състезанията и др.
1. В срок до 30.09.2025 г. всяка българска спортна федерация по вид спорт, включен в програмата на Ученическите игри, определя и представя в ММС информация за координатор, който ще подпомага организацията на игрите по съответния вид спорт, като посочва имена и координати за връзка.
2. В срок до 30.10.2025 г. ММС публикува на сайта си информация за определените от БСФ координатори.
3. Главното ръководство за финалните състезания се утвърждава от БАСУ, съгласувано с БСФ, и се състои от главен ръководител, главен съдия и главен секретар по съответния вид спорт.
	1. **Главният ръководител** отговаря за посрещане, настаняване, хранене на отборите, насрочва техническата конференция, извършва проверка на документите и координира провеждането на състезанията.
	2. Проверката на документите и техническата конференция се провеждат в деня, предхождащ състезанията.
	3. Главният съдия провежда техническата конференция.
	4. Задълженията на главния съдия и главния секретар са съгласно правилника на съдийската комисия на съответната БСФ.
	5. Съдиите за финалния етап се назначават от съдийските комисиина БСФ по вида спорт и БФС след писмено искане от БАСУ.
4. **Вътрешноучилищните състезания** се провеждатв съответствие с училищния спортен календар от учителите по физическо възпитание и спорт и/или от треньорите по вид спорт по чл. 11, ал. 3 от Наредба № 24 от 5.11.2019 г. за условията и реда за организиране и провеждане на тренировъчна и състезателна дейност на децата и учениците извън учебния план, при условия и ред, определени от директора на съответното училище.

Училищните отбори по видовете спорт участват в общинските състезания.

1. **Общинските състезания** (за гр. София **–** районните) се организират от специалистите в общините (районите), спортни клубове и със съдействието на центровете за подкрепа за личностно развитие. След приключване на състезанията специалистите в общините публикуват класирането на сайта на общината и изпращат класирането до БАСУ.
	1. БАСУ публикува на интернет страницата си датите и местата за провеждане на областните състезания, не по-късно от 5 дни след приключване на общинските състезания.
2. **Областните състезания** (за гр. София – районните състезания в шестте групи) се организират от спортните клубове – членове на БАСУ или спортни клубове по вид спорт и общината домакин, със съдействието на областните и зоналните съвети на БФС, центровете за подкрепа за личностно развитие, експертите на ММС за административните области и експертите по физическо възпитание и спорт в РУО.
	1. БАСУ публикува на интернет страницата си датите и местата за провеждане на зоналните състезания, не по-късно от 3 дни след приключване на областните състезания.
3. **Зоналните състезания** /за София **–** градско първенство/ се организират от спортните клубове – членове на БАСУ или спортни клубове по вид спорт и общината домакин, със съдействието на областните и зоналните съвети на БФС, центровете за подкрепа за личностно развитие, експертите на ММС за административните области и експертите по физическо възпитание и спорт в РУО.
4. В срок до 5 дни след приключване на общинските, областните и зоналните състезания, спортните клубове, на които е възложено организирането и провеждането на състезанията изпращат до БАСУ и до началника на РУО следната информация:

– крайното класиране по вид спорт, възраст и пол на всички участващи отбори;

– обобщена справка за броя на участващите отбори и състезателите по спорт, възраст и пол /Приложение № 4/.

1. В срок до 10 дни след приключване на областните и зоналните състезания БАСУ публикува на интернет страницата си крайно класиране по видове спорт.
2. **Финалните състезания** се организират и провеждат от спортните клубове - членове на БАСУ или спортни клубове по вид спорт и общината домакин, със съдействието на експертите на ММС за административните области, експертите по физическо възпитание и спорт в РУО и БФС.
	1. След приключване на финалните състезания по вида спорт главното ръководство изпраща класирането – отборно и индивидуално (Приложение № 3) до БАСУ.
	2. След приключване на финалните състезания по вида спорт главният ръководител изпраща отчет до БАСУ.
	3. БАСУ обобщава, публикува на интернет страницата и представя в ММС и МОН обобщена информация за класирането във финалните състезания, за броя на участниците в отделните етапи и за общия брой на участниците в Ученическите игри.
3. Ръководители на отборите са учители по физическо възпитание и спорт и/или треньори по вид спорт по чл. 11, ал. 3 от Наредба № 24 от 5.11.2019 г. за условията и реда за организиране и провеждане на тренировъчна и състезателна дейност на децата и учениците извън учебния план, определени със заповед на директора на съответното училище.
	1. Единствено ръководители, определени със заповед на директора на училището имат право да присъстват заедно с отбора на терена, на който се провежда състезанието.
	2. Отборите, участващи във финалните състезания на Ученическите игри по спортовете:

- баскетбол, волейбол, хандбал, футбол 7 и лека атлетика, се придружават от двама ръководители, определени със заповед на директора на училището.

- тенис на маса, бадминтон и шахмат – се придружават от един ръководител, определен със заповед на директора на училището.

* 1. За допълнителни бройки на състезатели и ръководители извън горепосочените не се осигуряват храна и нощувка.
1. Всеки отбор, класирал се за финалните състезания на Ученическите игри по видовете спорт е задължен да изиграе всички свои срещи до края по програмата на състезанието.
	1. Присъствието на отборите, участващи във финалите на Ученическите игри по всички видови спорт, е задължително от деня на провеждане на техническата конференция до официалното закриване на първенството.
	2. Официалното награждаване на отборите, класирали се от 6 до 10 място, ще се извършва преди финалните срещи.
	3. Главното рьководство на финалните сьстезания уведомява писмено началника на РУО и директора на училището, ако отборът е напуснал финалните състезания преди официалното награждаване, с оглед предприемане на необходимите мерки.
2. При възникване на инциденти относно живота и здравето на учениците организаторите осигуряват свой представител, който задължително придружава пострадалите състезатели до мястото за оказване на помощ и уведомяват писмено началника на съответното РУО, а началникът уведомява МОН /съгласно Заповед № РД09-5639 от 17.11.2022 г. на министъра на образованието и науката/.

VII. КЛАСИРАНЕ И НАГРАДИ

1. Индивидуалното и отборното класиране се извършват в съответствие с изискванията на БСФ и БФС.
2. В общинските състезания наградите се осигуряват от съответната община – купи, медали, грамоти, предметни награди и др.
3. В областните състезания БАСУ осигурява награди - купи за отборите и грамоти за участниците, класирани на 1-3 място в отборното класиране при индивидуалните спортове и спортните игри.
4. В зоналните състезания БАСУ осигурява награди – купи за отборите и медали за участниците, класирани на 1-3 място в отборното класиране при индивидуалните спортове тенис на маса, бадминтон и шахмат, и при спортните игри. За спорта лека атлетика се осигуряват купи за отборите, класирани на 1-3 място в отборното класиране и медали за класиралите се на 1-3 място в индивидуалното класиране по отделните дисциплини.
5. Общините домакини на областни и зонални състезания и клубовете организатори могат да осигуряват допълнителни предметни и други награди.
6. Във финалните състезания класиралият се състезател на І, ІІ, ІІІ място в индивидуалните спортове получава медал и грамота. Принос за отборното класиране по лека атлетика носят състезателите, заели от 1 до 12 място, като получават съответно 13, 11, 10, 9, 8, 7, 6, 5, 4, 3, 2 и 1 точки.

6.1. В спортовете баскетбол, хандбал и футбол 7 се прави индивидуално класиране за: „Най-добър реализатор”, за което се осигурява плакет.

6.2. В спорта волейбол се прави индивидуално класиране за „Най-полезен състезател”, за което се осигурява плакет.

6.3. Отборите, класирали се на І, ІІ, ІІІ място, се награждават с купа, грамота и медали, а от ІV до Х място – с плакет или купа и грамота.

6.4. Общините домакини на финални състезания и клубовете организатори могат да осигуряват допълнителни предметни и други награди.

1. Участниците и отборите, класирани на първо място на финалите на Ученическите игри имат право да участват в световните ученически първенства по съответните видове спорт.
2. Учениците, класирани индивидуално на първо място в индивидуален вид спорт или спечелили индивидуална награда от отбор, класиран на първо, второ или трето място в колективен вид спорт на финали на Ученическите игри имат право на еднократно финансово подпомагане и стимулиране чрез предоставяне на стипендия съгласно Наредбата за условията и реда за осъществяване на закрила на деца с изявени дарби и Програмата на мерките за закрила на деца с изявени дарби от държавни, общински и частни училища.

8.1. Наредбата и Програмата са публикувани на интернет страницата на Министерството на младежта и спорта, Министерството на образованието и науката и Министерството на културата.

VIII. ФИНАНСОВИ УСЛОВИЯ

1. Разходите, свързани с вътрешноучилищните състезания, се осигуряват от училището, училищния спортен клуб, училищното настоятелство и спонсори.
2. Разходите за хонорари на съдии и помощен персонал, организационни разходи и награди за общинските състезания се осигуряват от общините.
3. При наличие на финансов ресурс организаторите може да предвиждат по-високи хонорари от минималните, определени в Приложение № 1.
4. Във всички етапи на Ученическите игри спортната база се осигурява в съответствие с изискванията на чл. 103, ал. 1, т. 3 от Закона за физическото възпитание и спорта.
5. Разходите за хонорари на съдии и помощен персонал, организационни и награди (купи, медали, грамоти) за областните и зоналните състезания в четирите възрастови групи се осигуряват от ММС.
6. Разходите за хонорари на съдии и помощен персонал и организационните разходи за финалните състезания в четирите възрастови групи се осигуряват от ММС.

6.1. ММС осигурява и разходите за финалните състезания за храна на отбори домакини (до 40 лв. на участник) и пансионат (храна и нощувка – до 80 лв. на участник) на състезателите и придружаващите ги ръководители от гостуващи отбори, както следва:

- за момичета и момчета І-ІV клас по вида спорт шахмат;

- за момичета и момчета V-VII клас по всички видове спорт;

- за юноши XI-XII клас по всички видове спорт;

- за девойки ХІ-ХІІ клас по вида спорт шахмат (включени в смесени отбори).

1. В срок до 1.12.2025 г. БАСУ внася в ММС подробен финансов план на необходимите разходи за областните и зоналните състезания - за всяка област и зона поотделно, както и за финалните състезания по вид спорт, възрастова група и пол.
2. Разходите за наградите по раздел VІІ за финалните състезания в четирите възрастови групи се осигуряват от МОН.

8.1. МОН осигурява и разходите за финалните състезания за храна на отбори домакини (до 40 лв. на участник) и пансионат (храна и нощувка – до 80 лв. на участник) на състезателите и придружаващите ги ръководители от гостуващи отбори, както следва:

- за девойки и юноши VІІІ-Х клас по всички видове спорт;

- за девойки ХІ-ХІІ клас по видовете спорт баскетбол, волейбол, хандбал, тенис на маса, бадминтон и лека атлетика.

1. Пътни, дневни и квартирни разходи (при необходимост) във връзка с участието на отборите за областните, зоналните и финалните състезания, са за сметка на съответните общини, в рамките на командировъчните средства. Общините може да разходват средства и за други дейности при участието на отборите във всички етапи на УИ.
2. Разходите за хонорари на съдии, помощен персонал и организационни за финалните състезания по футбол 7 за V-VІІ, VІІІ-Х и ХІ-ХІІ клас се осигуряват от БФС.
3. Минималните размери на хонорарите за съдии и длъжностни лица, обслужващи състезанията, включени в Ученическите игри, се определят съгласно таблица **–** (Приложение № 1).

IX. ИЗИСКВАНИЯ ЗА ПРОВЕЖДАНЕ НА СЪСТЕЗАНИЯТА ПО СПОРТОВЕ

1. **ЛЕКА АТЛЕТИКА**

|  |  |  |  |  |
| --- | --- | --- | --- | --- |
| **Дисциплини** | **Момичета** | **Момчета** | **Девойки** | **Юноши** |
|  100 м | х | х | х | х |
|  200 м | - | - | х | х |
|  400 м. | х | х | х | х |
|  800 м | - | х | - | х |
| скок на дължина | х | х | х | х |
| скок на височина | х | х | х | х |
| тласкане на гюлле | 3 кг | 4 кг | 3 кг | 5 кг |
| 4 х 100 м щафета | х | х | х | х |

Състав на отборите **–** до 8 момичета и до 8 момчета, до 8 девойки и до 8 юноши.Всеки отбор има право да участва с двама състезатели в дисциплина, а всеки състезател може да участва в три дисциплини (3 индивидуални или 2 индивидуални и щафета). Точките от щафетата не се удвояват. Класирането е отборно. Индивидуално класиране – І, ІІ и ІІІ място се прави само за зоналните и финалните състезания.

### ТЕНИС НА МАСА

 Състав на отборите – 3 момичета, 3 момчета, 3 девойки, 3 юноши и по 1 резерва (момче, юноша или момиче, девойка). Класирането е отборно. Индивидуално класиране – І, ІІ и ІІІ място се прави само за финалните състезания.

### БАДМИНТОН

 Състав на отборите **–** 4 момичета, 4 момчета, 4 девойки, 4 юноши и по 1 резерва (момче, юноша или момиче, девойка). Класирането е отборно. Индивидуално класиране **–** І, ІІ и ІІІ място се прави само за финалните състезания на базата на броя на спечелените срещи от първите ракети на всеки отбор.

### ШАХМАТ

Състав на отборите – 3 момчета и 1 момиче, 3 юноши и 1 девойка и по 1 резерва (момче, юноша или момиче, девойка). Разрешава се на момичета (девойки) да играят на юношески дъски.

Класирането е отборно. Индивидуално класиране се прави само за финалните състезания, като се определя от първа дъска при момчетата (юношите) **–** І, ІІ, ІІІ място и четвърта дъска при момичетата (девойките) **–** І, ІІ, ІІІ място.

 Играе се по системата всеки срещу всеки.

1. **СПОРТНИ ИГРИ**

|  |  |  |  |  |  |
| --- | --- | --- | --- | --- | --- |
| **Вид спорт** | **Численост на отбора** | **Пол** | **Времетраене вътрешноучилищ-ни и общински състезания** | **Времетраене областни и зонални състезания** | **Времетраене****финални състезания** |
| **баскетбол** | 8-10 състезатели(ки) | момичета, момчета, юноши, девойки  | 4 х 8 минути | 4 х 8 минути | 4 х 10 минути |
| **волейбол** | 10-12 състезатели(ки) | момичета, момчета, юноши, девойки | 2 от 3 гейма | 2 от 3 гейма | 2 от 3 гейма |
| **хандбал** | 9-12 състезатели(ки) | момичета, момчета | 2 х 15 минути | 2 х 15 минути | 2 х 20 минути |
| **хандбал** | 9-12 състезатели(ки) | юноши, девойки | 2 х 20 минути | 2 х 20 минути | 2 х 25 минути |
| **футбол 7** | до 12 състезатели(ки) | момчета, момичета или смесени отбори | 3 х 15 минути | 3 х 15 минути | 3 х 15 минути |
| **футбол 7** | до 12 състезатели | юноши | 3 х 15 минути | 3 х 15 минути | 3 х 15 минути |

* 1. Системата за провеждане на състезанията в спортните игри от общинския, областния и зоналния етап се определя от организаторите в зависимост от броя на участващите отбори и според горепосочената таблица.
	2. Провеждането на финалните състезания в спортните игри е съгласно горепосочената таблица и съответната система.
	3. За футбол 7 се прилага следния регламент: състав на отборите за футбол 7 **–** до 12 състезатели, като за възрастова група V-VІІ клас отборите може да са смесени. В игра влизат

 7 играчи - 6 полеви и вратар.

Размерът на терена за футбол 7 е с дължина 50-60 м, ширина 30-40 м, врати 5х2 м. Играят се 3 части по 15 минути с 3 минути почивка между тях с неограничен брой смени. При извършване на смяна не се налага спиране на играта, но задължително първо смененият играч трябва да напусне терена и едва след това сменящият го състезател може да започне да играе.

Страничното хвърляне /тъч/ се изпълнява с ръце. Състезател, получил червен картон, напуска терена и няма право да влиза в игра до края на срещата. Неговият отбор играе с числено намален състав в оставащото време. Вратарят няма право да лови с ръце топка, върната с крак към него от съотборник. Стената при изпълнение на наказателен удар е на отстояние 5 м от топката. Точката за изпълнение на наказателния удар е на 9 м. Възрастова група V-VІІ клас играе с топка № 4. Възрастова група VІІІ-Х и ХІ-ХІІ клас играе с топка № 5. Всички състезатели играят с футболни обувки „стоножки“. Не се допускат футболни бутони от всякакъв вид!

За нерегламентираните в правилата въпроси се съблюдават нормативните документи на БФС за първенствата и турнирите.

 **Х. Система за провеждане на финални състезания**

1.  **Баскетбол, волейбол, бадминтон и тенис на маса**

 **І кръг** – Отборите, класирали се на І място в деветте зони, и отборът домакин се разделят в две групи („А” и „Б”) по 5 отбора. Водачите на групите са отборите на училищата, които са се класирали до трето място в предходната година и участват във финалните състезания. Останалите се разпределят в групите по жребий. В групите се играе по системата „всеки срещу всеки”.

 **II кръг** – Класиралите се на III място в двете групи играят за V и VI място. Класиралите се на IV място в групите играят за VII и VIII място, а класиралите се на V място играят за IX и Х място.

 **III кръг** – Отборите, класирали се на първите две места от двете групи, образуват финална четворка за класиране от І до IV място. Първият от група „А” играе с втория от група „Б”, първият от група „Б” играе с втория от група „А”. Победителите играят финал за І и ІІ място, загубилите отбори играят за ІІІ и ІV място.

1. **Хандбал**

 **І кръг** – Отборите, класирали се на І място в петте зони, и отборът домакин се разделят в две групи („А” и „Б”) по 3 отбора. Водачите на групите са отборите на училищата, които са се класирали до трето място в предходната година и участват във финалните състезания. Останалите се разпределят в групите по жребий. В групите се играе по системата „всеки срещу всеки”.

 **II кръг** – Отборите, класирали се на III място в двете групи, играят за V и VI място.

 **III кръг** – Отборите, класирали се на първите две места от двете групи, образуват финална четворка за класиране от І до IV място. Първият от група „А” играе с втория от група „Б”, първият от група „Б” играе с втория от група „А”. Победителите играят финал за І и ІІ място, загубилите отбори играят за ІІІ и ІV място.

1. **Футбол 7**

 **І кръг** – Отборите, класирали се на І място в петте зони, и отборът домакин се разделят в две групи („А” и „Б”) по 3 отбора. Водачите на групите са отборите на училищата, които са се класирали до трето място в предходната година и участват във финалните състезания. Останалите се разпределят в групите по жребий. В групите се играе по системата „всеки срещу всеки”.

 **II кръг** – Отборите, класирали се на III място в двете групи, играят за V-VI място.

 Отборите, класирали се на II място в двете групи автоматично се нареждат на трето място в крайното класиране.

 Отборите, класирали се на I място в двете групи, играят за I-II място.

1. **Контестации** по спортно-технически въпроси във всички етапи на УИ се подават от ръководителя на отбора до главното ръководство на състезанието с копие до ръководството на другия отбор най-късно **до 30 минути** след завършване на срещата или дисциплината в леката атлетика, при спазване изискванията за подаване на контестации, съгласно правилника на съответната БСФ и БФС.
	1. Всяка контестация за областен, зонален и финален етап се придружава с платежно нареждане за платена такса от 100 лв., като сумата се внася по сметка на БАСУ. Контестацията се разглежда в хода на състезанието до неговото приключване от избрано за тази цел жури д`Апел, но задължително преди началото на следващата среща (дисциплина) на заинтересованата страна.
	2. Сумата за платената такса не се възстановя на ръководителя на отбора, подал контестацията, независимо от решението на жури д`Апела.
	3. Жури д`Апел се избира на техническата конференция в състав – главен ръководител, главен съдия и ръководител на отбор.
	4. **След изтичане на регламентирания 30-минутен срок и приключване на състезанията контестации не се приемат и разглеждат.**
2. При установени нередности след приключване на състезанията главният ръководител уведомява писмено ММС, РУО и БАСУ.
3. Във всички етапи на Ученическите игри състезанията се провеждат съгласно настоящите Правила.
4. Неуредените с тези Правила въпроси за провеждане на игрите по съответните видове спорт се решават съгласно правилниците на българските спортни федерации и Наредбата на Българския футболен съюз.

**Приложение № 1**

**Т А Б Л И Ц А**

за минималните хонорари на съдиите и длъжностните лица,

обслужващи състезанията, включени в Ученическите игри

|  |  |
| --- | --- |
| **Длъжности** | **Хонорари за общински, областен, зонален и финален етап** |
| Не по-малко от: |
|  1. Главен ръководител 2. Главен съдия 3. Главен секретар | 50 лв. дневен хонорар30 лв. дневен хонорар30 лв. дневен хонорар |
| **Спортни игри** 1. Съдии 2. Секретар | 30 лв. (на среща)20 лв. (на среща) |
| **Индивидуални спортове**(дневен хонорар до 4 часа) 1. Старши съдии 2. Съдии 3. Секретари | 50 лв.30 лв.20 лв. |
| Лекар | 100 лв. дневен хонорар до 4 часа |
| Фелдшер/медицинска сестра | 80 лв. дневен хонорар до 4 часа |
| Организатор, ръководител обект | 25 лв. дневен хонорар |
| Ел. техник, озвучител, охрана | 20 лв. дневен хонорар |
| Работник по поддръжка | 20 лв. дневен хонорар |
| Счетоводител, касиер | 25 лв. |

ЗАБЕЛЕЖКА

1. За подготовка на документацията, провеждане на техническата конференция и организация на състезанията на гл. ръководител, гл. съдия и гл. секретар се заплаща дневен хонорар за един допълнителен ден. Когато състезанието продължава повече от 4 часа, за всеки следващ час на същите се заплащат допълнително 10% от дневния хонорар.

2. При спортните игри:

- когато съдиите и секретарите ръководят повече от една среща на ден, пълен хонорар получават за първата среща, а за останалите **–** по 50%;

**-** когато състезанието продължава повече от 4 часа, на помощния персонал за всеки следващ час се заплащат допълнително 10% от дневния хонорар.

3. При индивидуалните спортове, когато състезанието продължава повече от 4 часа, на съдиите и помощния персонал за всеки следващ час се заплащат допълнително 10% от дневния хонорар.

4. Посочения в таблицата размер за хонорар на лекар/фелдшер/медицинска сестра е за 4 часа. За всеки следващ час се заплащат допълнително по 10 лева.

**Приложение № 2**

# З А Я В К А

**ЗА ОРГАНИЗИРАНЕ И ПРОВЕЖДАНЕ НА ФИНАЛНИ СЪСТЕЗАНИЯ**

по.........................................................................................................................................................

*/спорт, възраст и пол/*

от ..........................................................................................................................................................

...............................................................................................................................................................

## /име на спортната организация, адрес, лице и телефон за контакт /

1. Време и място на провеждане:

**–** от .......................... до ......................... 2026 г.,

**–** ...............................................................................................................................................................

 */община, спортен обект/*

2. Транспорт:

**–** транспортни връзки за пристигане и отпътуване на участниците:

................................................................................................................................................................

* вътрешен транспорт

................................................................................................................................................................

3. Наличие на необходима база за състезания:

................................................................................................................................................................

................................................................................................................................................................

 */посочва се видът на спортната база/*

4. Наличие на необходимата база за настаняване и хранене:

................................................................................................................................................................

................................................................................................................................................................

 */посочва се видът на базата за настаняване и изхранване/*

5. Време и място на откриване и закриване на състезанията:

...............................................................................................................................................................

................................................................................................................................................................

6. Предложение за главно ръководство, главен секретар, главен съдия и съдии.

................................................................................................................................................................

................................................................................................................................................................

Заявител:

 Председател на

Съгласувана:

 спортния клуб: ....................................

Кмет: .......................................................... /име, подпис, печат/

 /име, подпис, печат/

Началник на РУО: ....................................

 /име, подпис, печат/

За финалните състезания по футбол 7 заявката се подава и/или съгласува с председателя на ОС и ЗС на БФС.

**Приложение № 3**

**П Р О Т О К О Л**

**ЗА КРАЙНО КЛАСИРАНЕ ОТ УЧЕНИЧЕСКИТЕ ИГРИ ЗА 2025/2026 г.**

………………….………. – ……………………

/вид спорт/ /пол/

……… – ……... клас

/възрастова група/

Проведено от ......... – …….……… г. гр. …………………..

/дата/място/

ОТБОРНО КЛАСИРАНЕ

1.

2.

3.

4.

5.

6

7.

8.

9.

10.

ИНДИВИДУАЛНО КЛАСИРАНЕ

1.

2.

3.

Главен ръководител:

 (*име, фамилия, подпис)*

Главен съдия:

 (*име, фамилия, подпис)*

Главен секретар:

 (*име, фамилия, подпис)*

 *Печат на организацията, провеждаща състезанието.*

* В колективните спортове баскетбол, хандбал и футбол 7 индивидуално се класира само най-добър реализатор (голмайстор).
* В спорта волейбол индивидуалната награда е „Най-полезен състезател“.

 Приложение № 4

СПРАВКА

за участниците в общински, областни, зонални и финални състезания от Ученическите игри за ученици от І до ХІІ клас за 2025/2026 г.

|  |
| --- |
| Спортове, възрастови групи и пол |
| Спорт |  І-ІV клас |  V-VII клас |  VІІІ-Х клас | XI-XII клас |
|  | момчета/момичета (смесени отбори) | момичета | момчета | девойки | юноши | девойки | юноши |
|  | брой отбори | брой състезате ли | брой отбори | брой състезатели | брой отбори | брой състезатели | брой отбори | брой състезатели | брой отбори | брой състезатели | брой отбори | брой състезатели | брой отбори | брой състезатели |
| Баскетбол | **-** | **-** |  |  |  |  |  |  |  |  |  |  |  |  |
| Волейбол | **-** | **-** |  |  |  |  |  |  |  |  |  |  |  |  |
| Хандбал | **-** | **-** |  |  |  |  |  |  |  |  |  |  |  |  |
| Футбол 7 | **-** | **-** |  |  |  |  |  |  |  |  |  |  |  |  |
| Лека атлетика | **-** | **-** |  |  |  |  |  |  |  |  |  |  |  |  |
| Тенис на маса | **-** | **-** |  |  |  |  |  |  |  |  |  |  |  |  |
| Бадминтон | **-** | **-** |  |  |  |  |  |  |  |  |  |  |  |  |
| Шахмат (смесени отбори) |  |  | - | **-** |  |  | **-** | **-** |  |  | **-** | - |  |  |
| Общо: |  |  |  |  |  |  |  |  |  |  |  |  |  |  |

***\* Забележка: Информация за V-VІІ, VІІІ-Х и ХІ-ХІІ клас за броя на състезателите по вида спорт шахмат се нанася в колона момчета/юноши.***

Организатор на …………………..……..…етап

 ………………………………….

 (име, подпис, печат)

Информацията се ***попълва за всеки етап поотделно***

 **Приложение № 5 към Заповед № ……………………………. г.**

 **на директора на ………………..………...………………………..**

**СПИСЪК НА ОТБОРА**

за участие в ……………………….……етап на Ученическите игри за

ученици от І до ХІІ клас през учебната 2025/2026 г. в периода от …..……...…… до …..…….……….

20…… г., в гр./с. ………………….…………………

по………………………………….……………… във възрастова група …….………………..............

 */вид спорт, пол/ /І-ІV, V-VІІ, VІІІ-Х, ХІ-ХІІ кл./*

 от училище ………………………………..……...…………………, гр. ……………………

|  |  |  |  |
| --- | --- | --- | --- |
| **№** | **Име, презиме, фамилия** | **Дата и година на раждане** | **Клас на обучение** |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10. |  |  |  |
| 11. |  |  |  |
| 12. |  |  |  |

 **Приложение № 6**

**ЗАЯВКА**

**ЗА УЧАСТИЕ ИЛИ ОТКАЗ ОТ УЧАСТИЕ**

**в …………………….. етап на Ученическите игри за ученици от І до ХІІ клас през учебната 2025/2026 г.**

от директора на ………………………………………………………, гр./с. ………………

**Заявявам участие в** …………………..…….…………….. етап на Ученическите игри за

 */общински, областен, зонален, финален/*

ученици от І до ХІІ клас през учебната 2025/2026 г. на отбора

по…………………………………………………… във възрастова група ……………………............

 */вид спорт, пол/ /І-ІV, V-VІІ, VІІІ-Х, ХІ-ХІІ кл./*

Ръководители на отбора съгласно Заповед № ……………..……………………. е/са:

1. ………………………………………………………………………………………….

2. ………………………………………………………………………………………….

|  |  |
| --- | --- |
|  | 1. **ЗАЯВЯВАМ УЧАСТИЕ**
 |
|  | 1. **ОТКАЗВАМ УЧАСТИЕ**
 |

**Отказвам участие в** ……………………….……………….. етап на Ученическите игри за

 */общински, областен, зонален, финален/*

ученици от І до ХІІ клас през учебната 2025/2026 г. на отбора

по……………………………………………….…… във възрастова група ………………..…............

 */вид спорт, пол/ /І-ІV, V-VІІ, VІІІ-Х, ХІ-ХІІ кл./*

 **Мотиви за отказ:**……………………………………………………………………………..……

……………………………………………………………………………………………………………….

……………………………………………………………………………………………………………….

……………………………………………………………………………………………………………….

Дата:…………….. Директор:

 …………………………………………………

 /име, фамилия, подпис, печат на училището/